“VELIKA NESCAFE 3in1 NAGRADNA IGRA: KUPUJ NESCAFÉ STIKOVE I ODLETI U DUBAI”

**Pravila nagradne igre**

# Organizator

Agencija Altermedia d.o.o. Sarajevo, Hasana Brkića 2, PDV broj: 200579980005 (dalje u tekstu: Organizator) je organizator nagradne igre pod nazivom: „KUPUJ NESCAFE STIKOVE I ODLETI U DUBAI“, u daljem tekstu „Organizator“, a u ime klijenta Nestlé Adriatic BH d.o.o. Sarajevo, Fra Anđela Zvizdovića 1, 71000 Sarajevo, Bosna i Hercegovina, PDV broj 201133590005 (dalje: Klijent). Nagradna igra se priređuje sa ciljem promocije Nescafe 3in1 i Nescafe 2in1 robnih marki.

# Trajanje

Nagradna igra započinje 16.04.2018. godine i traje do 16.06.2018. godine (uključivo), a odnosi se na sve maloprodajne objekte na području Federacije Bosne i Hercegovine i Brčko Distrikta.

**3. Pravo na učešće**

U promotivnoj nagradnoj igri mogu učestvovati sve fizičke osobe koje imaju prebivalište na području Federacije Bosne i Hercegovine te koje su korisnici usluga telefonskih operatera registriranih u BiH.Pravo na učešće nemaju osobe koje su uključene u organizaciju nagradne igre, a posebno osobe zaposlene kod Organizatora i Klijenta, kao i članovi njihove uže porodice. Za sudjelovanje maloljetnika saglasnost mora dati roditelj ili osoba koja je u skladu sa zakonom ovlaštena o njoj se starati i zastupati je. Maloljetnik može biti dobitnik nagrade i primiti osvojenu nagradu prema zakonom propisanim uvjetima, odnosno ukoliko je skrbnik maloljetnika prihvatio nagradu, time je izrazio svoju saglasnost s Pravilima te nagradu u ime maloljetnika i preuzima.

**4. Proizvodi koji učestvuju u nagradnoj igri**

U nagradnoj igri mogu učestvovati Nescafe 3in1 i Nescafe 2in1 stikovi, koji se mogu kupiti pojedinačno (po jedan stik), i koji na poleđini imaju bar kod, a to su:

Nescafe 3in1 Classic stik, Nescafe 3in1 Strong stik, Nescafe 2in1 stik, Nescafe 3in1 Brown Sugar stik, Nescafe 3in1 Caramel stik, Nescafe 3in1 Macchiato stik, Nescafe 3in1 Coconut stik, Nescafe 3in1 Frappe stik, Nescafe 3in1 Choco Nut stik, Nescafe 3in1 Vanilla stik.

U nagradnoj igri ne učestvuju stikovi iz kesice. Stikovi iz kesica ne sadrže bar kod i ne mogu se kupovati pojedinačno.

1. **Učestvovanje**
	1. Za učestvovanje u nagradnoj igri potrebno je kupiti minimalno 3 stika Nescafe 3in1 ili Nescafe 2in1 u jednoj kupovini i poslati broj fiskalnog računa (Kod) na kojem se vidi kupovina najmanje 3 stika koji sudjeluju u nagradnoj igri na jedan od dva načina:
2. putem SMS poruke na broj 091 110115 poslati poruku slijedećeg sadržaja: NES(razmak)broj fiskalnog računa(razmak)ime i prezime (npr: NES 124U897 alen alenic)
3. putem web sajta [www.nescafe3in1nagrade.com](http://www.nescafe3in1nagrade.com)   (u daljem tekstu: WEB) gdje će učesnik radi učestvovanja u nagradnoj igri registrovati svoj Pretplatnički broj (broj mobilnog telefona)

5.2 Sa pojedinog broja mobilnog telefona moguće je poslati neograničen broj različitih fiskalnih računa. Svaki pojedini fiskalni račun (kôd) može biti iskorišten odnosno prijavljen za ovu nagradnu igru samo jednom. Potrebno je sačuvati fiskalni račun do kraja nagradne igre, jer će isti predstavljati dokaz o kupovini proizvoda Nescafe 3in1 ili Nescafe 2in1 i bez fiskalnog računa neće se moći preuzeti nagrada. Fiskalni računi će biti odbijeni ako postoji osnovana sumnja u njihovu valjanost ili ako ne udovoljavaju uslovima za sudjelovanje kako je navedeno ovim pravilima.

5.3 Učesnici su slobodni da izaberu način na koji će poslati broj fiskalnog računa, uz ograničenje da isti broj fiskalnog računa može da učestvuje u izvlačenju nagrada samo jednom, bez obzira da li je poslat putem SMS-a ili putem WEB-a. Na primjer: Ako je isti Kod poslat prvo putem SMS poruke, a nakon toga putem WEB-a u izvlačenju učestvuje Kod koji je poslat putem SMS-a.

5.4 Za prijave putem SMS-a cijena SMS-a iznosi 0,10 KM + PDV te je usklađena sa odredbama člana 3. Pravilnika o upotrebi brojeva za slanje kratkih poruka dodane vrijednosti (Službeni glasnik BiH, br. 43/07), koji je objavila Regulatorna agencija za komunikacije BiH, a na osnovu Zakona o komunikacijama BiH (Službeni glasnik BiH, broj 31/03).

5.5 Kao ispravna SMS prijava iz čl.5.1 (1) uzet će se isključivo SMS poruka sadržaja: NES-ime-prezime-broj fiskalnog računa. SMS poruke koje sadrže bilo šta drugo osim ispravnog Koda ili ukoliko je Kod pogrešno unijet neće se uzeti u obzir odnosno smatrati ispravnim i neće učestvovati u izvlačenju. Ukoliko SMS poruka sadrži ispravan Kod, isti će učestvovati u izvlačenju ukoliko već nije iskorišten.

5.6 Učesnik koji je poslao fiskalni račun putem SMS-a (u skladu sa čl.5.1 (1) dobit će na Pretplatnički broj sa kojeg je poslat predmetni broj  SMS poruku sa obavještenjem da je Kôd primljen, da li je ispravan, da li učestvuje u daljem izvlačenju i dali je broj fiskalnog računa odnosno Kôd već iskorišten.

5.7 Učesnik koji je poslao Kôd preko WEB-a (u skladu sa čl.5.1 (2) će na sajtu dobiti obavještenje da je Kôd primljen, da li je ispravan, da li učestvuje u daljem izvlačenju i da li je Kôd već iskorišten. Da bi Kod bio uspješno poslat putem WEB-a potrebno je da se učesnik registruje putem WEB-a u označenom polju: „Pretplatnički broj“ koji služi za njegovu identifikaciju.

5.8 Učesnici su sami odgovorni da osiguraju da Pretplatnički broj mobilne telefonije koji registruju putem WEB-a u svrhe slanja Kodova ili koriste da bi poslali Kodove putem SMS-a bude ispravan i u njihovom vlasništvu (dalje: Pretplatnički broj), te Organizator/Priređivač ne snose nikakvu odgovornost u slučaju da je došlo do greške tokom registrovanja ili drugog problema u vezi sa Pretplatničkim brojem uslijed čega prijava neće biti ispravna odnosno nagrada ne može biti uručena ili slično.

**6. Izvlačenje nagrada**

6.1 Izvlačenje jednog dobitnika glavne nagrade održati će se u ponedjeljak 18.06.2018. godine u 12:00 u prostorijama Nestlé Adriatic BH d.o.o. u Sarajevu, ul Fra Anđela Zvizdovića 1. U izvlačenju glavne nagrade učestvuju sve ispravne prijave u periodu od 16.04. do 16.06. (uključujući i 16.06.), a koje nisu dobitnici sedmičnih nagrada. Svake sedmice biti će izvučeno 14 dobitnika sedmičnih nagrada i to: po 1 dobitnik za kružno putovanje u Prag, Beč i Bratislavu, po 1 dobitnik za NDG Lumio aparat, po 6 dobitnika za Nescafe poklon paket i po 6 dobitnika za Nescafe putnu šolju.

Izvlačenje dobitnika će se vršiti redoslijedom kojim su nagrade navedene u prethodnoj rečenici.

6.2 Izvlačenje sedmičnih nagrada u prostorijama Nestlé Adriatic BH d.o.o. u Sarajevu, ul Fra Anđela Zvizdovića 1. i to na dane te za prijave poslane u razdobljima kako slijedi:

a) Izvlačenje 14 dobitnika prvog kruga sedmičnih nagrada iz 6.1. održat će se u ponedjeljak 23.04.2018. u 12:00, a u izvlačenju učestvuju sve ispravne prijave poslate u periodu od 16.04.2018 (00:01 h) do 22.04.. (uključujući i 22.04. do 00:00 h);

b) Izvlačenje 14 dobitnika drugog kruga sedmičnih nagrada iz 6.1. održat će se u ponedjeljak 30.04 u 12:00, a u izvlačenju učestvuju sve ispravne prijave poslate u periodu od 23.04.2018 (00:01) do 29.04.. (uključujući i 29.04. do 00:00 h),

c) Izvlačenje 14 dobitnika trećeg kruga sedmičnih nagrada iz 6.1. održat će se u ponedjeljak 07.05. u 12:00, a u izvlačenju učestvuju sve ispravne prijave poslate u periodu od 30.04.2018 (00:01) do 06.05. (uključujući i 06.05. do 00:00 h );

d) Izvlačenje 14 dobitnika četvrtog kruga sedmičnih nagrada iz 6.1 održat će se u ponedjeljak 14.05. u 12:00, a u izvlačenju učestvuju sve ispravne prijave poslate u periodu od 07.05.2018 (00:01 h) do 13.05. (uključujući i 13.05. do 00:00);

e) Izvlačenje 14 dobitnika petog kruga sedmičnih nagrada iz 6.1 održat će se u ponedjeljak 21.05. u 12:00, a u izvlačenju učestvuju sve ispravne prijave poslate u periodu od 14.05.2018 (od 00:01 h)) do 20.05. (uključujući i 20.05. do 00:00 h);

f) Izvlačenje 14 dobitnika šestog kruga sedmičnih nagrada iz 6.1 održat će se u ponedjeljak 28.05. u 12:00, a u izvlačenju učestvuju sve ispravne prijave poslate u periodu od 21.05.2018 (00:01 h) do 27.05. (uključujući i 27.05. do 00:00 h),

g) Izvlačenje 14 dobitnika sedmog kruga sedmičnih nagrada iz 6.1 održat će se u ponedjeljak 04.06. u 12:00, a u izvlačenju učestvuju sve ispravne prijave poslate u periodu od 28.05.2018 (od 00:01) do 03.06.. (uključujući i 03.06. do 00:00);

h) Izvlačenje 14 dobitnika osmog kruga sedmičnih nagrada iz 6.1 održat će se u ponedjeljak 18.06 u 11:00., a u izvlačenju učestvuju sve ispravne prijave poslate u periodu od 11.06.2018 (00:00) do 16.06. (uključujući i 16.06. do 00:00 h),

6.3 Dobitnici nagrada se određuju slučajnim odabirom iz baze pristiglih ispravnih prijava odnosno fiskalnih računa u toku trajanja nagradne igre, a koji nisu ranije izvučeni kao dobitnici u ovoj igri. Za izvlačenje nagrada se koristi odgovarajući softver, koji obezbjeđuje da je odabir fiskalnih računa slučajan i kojim se onemogućavaju zloupotrebe u izvlačenju nagrada.

6.4 Nadzor nad izvlačenjem nagrada će vršiti Komisija sastavljena od 3 člana i ista je dužna da vodi zapisnik o izvučenim nagradama koji obavezno sadrži sljedeće podatke: mjesto i vrijeme izvlačenja nagrada, ime i prezime dobitnika, broj telefona , broj fiskalnog računa koji je izvučen, način na koji je stigao Kod, naziv i vrijednost nagrade, eventualne greške i nepravilnosti. Odluka komisije je konačna i obavezujuća. Prilikom izvlačenja biti će izvučeno 14 dobitnika za sedmičnu nagradu, redoslijed dobitaka naveden kao u pravilima. Nakon prvog kruga izvlačenja, izvući će si i po jedan rezervni dobitnik/ca za svaku nagradu u slučaju da prvi izvučeni dobitnik/ica ne ispunjava kriterijume nevedene pravilnikom (račun koji ne sadrži tri Nescafe stika, izgubljen račun, neispravan broj i sl.) Ukoliko jedna osoba bude izvučena dva ili više puta, bit će dobitnik nagrade za koju je prvi put izvučena, a u kasnijem izvlačenju takva se prijava neće uzeti u obzir.

6.5 Učesnik može učestvovati sa neograničenim brojem računa koji zadovoljavaju sve uslove iz ovih pravila. Nepotpun, oštećen ili račun za koji postoji osnovana sumnja u valjanost ne može učestvovati u nagradnoj igri niti učesnik na osnovu takvog računa može osvojiti nagradu.

**7. Nagradni fond**

7.1 Ukupna približna nabavna vrijednost nagradnog fonda je 10.626,00 KM. Nagradni fond čini ukupno 113 nagrada i to:

- 1 x Glavna nagrada putovanje u Dubai, Abu Dhabi i Ferrari World za 2 osobe vrijednosti 3.746,00 KM

- Sedmične nagrade:

- 8x kružno putovanje za 2 osobe u Beč, Prag i Bratislavu vrijednosti 3.200,00 KM, a pojedinačne vrijednosti 400,00 KM

- 8x Nescafe Dolce Gusto Lumio aparat za kafu vrijednosti 1.760 KM, a pojedinačne vrijednosti 220,00 KM

- 48 x Nescafe poklon paket vrijednosti 1.440,00 KM, a pojedinačne vrijednosti 30,00 KM

- 48 x Nescafe putna šolja vrijednosti 480,00 KM, a pojedinačne vrijednosti 10,00 KM

7.2Broj nagrada je ograničen i ni u kojem slučaju neće biti dodijeljeno više nagrada nego što je predviđeno ovim Pravilima. Nagrade se ne mogu zamijeniti za novac, druge proizvode ili usluge. Sve nagrade uključuju porez na dodanu vrijednost kojeg plaća Organizator. Fotografije svih nagrada na svim promotivnim materijalima su simbolične i služe samo za informativne svrhe.

**8. Obavještavanje dobitnika i uručenje nagrada**

8.1 Odmah po izvlačenju dobitnik će biti obavješten o dobitku telefonskim pozivom, te je dužan da se u roku od 8 dana odazove putem telefona ili osobno u ured Nestle BH Sarajevo i dogovori preuzimanje nagrade, te priloži dokaz o prebivalištu u Federaciji BH ili Brčko distriktu. Ukoliko ne preuzme nagradu u roku od 8 dana, dobitnik će se još jednom pozvati pisanim putem ( putem SMS-a) da preuzme nagradu u daljem roku od 8 dana. Ukoliko dobitnik ni u naknadno ostavljenom roku ne preuzme nagradu gubi pravo na istu i prestaju sve dalje obaveze Organizatora i priređivača prema njemu.

8.2 Pravo na preuzimanje nagrade može se prebaciti na treće lice putem punomoći nagrađenog pred nadležnim sudom. Svi dobitnici će preuzeti svoje nagrade u skladu sa dogovorom s Organizatorom, a po predočenju osobnih dokumenata, fiskalnog računa te najkasnije 30 dana od dana obavještenja dobitnika odnosno stupanja u kontakt.

8.3 Pravila nagradne igre, kao i rezultati izvlačenja i imena dobitnika bit će objavljena u dnevnim novinama Oslobođenje, te na web stranici nagradne igre [www.nescafe3in1nagrade.com](http://www.nescafe3in1nagrade.com). Objava pravilnika nagradne igre je najmanje sedam dana prije početka nagradne igre.

**9. Porez i odgovornosti**

9.1 Organizator je odgovoran za sve poreze, naknade ili davanja u vezi s nagradom, osim poreza na lični prihod dobitnika. Nagrade se ne mogu prenijeti niti ustupiti drugima prije nego što se izvrši njihovo uručenje dobitniku, osim po specijalnoj punomoći.

9.2 Učesnik se slaže da Organizator ili Agencija, koje s njima povezano društvo neće biti odgovorni za funkcionisanje ili upotrebu nagrade. Učesnik prihvata da gore navedeni subjekti nisu, niti će na bilo koji način biti odgovorni za ikakve obaveze, garanciju ili jamstvo koji bi, bilo po zakonu ili po prirodi stvari, mogli nastati u vezi s bilo kojom nagradom, što uključuje, ali se ne ograničava na kvalitet, mehanička svojstva ili prikladnost nagrade.

**10. Osobni podaci**

10.1. Organizator će preuzeti sve potrebne mjere predostrožnosti da osigura zaštitu osobnih podataka, zaštitu od gubitka, zloupotrebe, neovlaštenog razotkrivanja, izmjene ili prosljeđivanja u skladu sa Zakonom.

10.2. Učesnik i dobitnik u ovoj nagradnoj igri prihvata da ime i fotografija mogu biti korišteni i objavljivani kao foto, audio i videomaterijal od strane Organizatora, Klijenta, u svrhu objava vezanih uz ovu nagradnu igru. Učestvovanjem u nagradnoj igri učesnici daju dozvolu organizatoru i Nestle Adriatic BH d.o.o. Sarajevo da prikuplja, sprema i obrađuje njihove lične podatke isključivo u svrhu provođenja ove nagrade igre.

10.3. Sudjelujući u Nagradnoj igri, učesnik pristaje i saglasan je da se svi osobni podaci koje daje prikupe, pohrane, obrađuju i koriste isključivo za vrijeme trajanja te u svrhu provođenja nagradne igre. Učesnik je slobodan u svakom trenutku uskratiti svoju saglasnost vezanu uz prikupljanje, korištenje i obradu osobnih podataka slanjem takvog maila na info@ba.nestle.com te prihvaća da takvo uskraćivanje može rezultirati nemogućnosti sudjelovanja u nagradnoj igri. Učesnik pristaje da se njegovi osobni podaci dani odnosno vezani za Nagradnu igru mogu obrađivati i prenositi unutar Nestlé grupacije, što uključuje prikupljanje, obradu i prijenos podataka u sklopu NBS projekta u Ukrajini, bez daljnje posebne prisile Učesnika. Svi takvi podaci mogu se koristiti i prenositi samo u mjeri koja je određena svrhom ove nagradne igre te u skladu s propisima o zaštiti osobnih podataka. Organizator će poduzeti sve potrebne korake da zaštite osobne podatke u skladu s važećom regulativom.

10.4. Učesnik je dužan prilikom davanja podataka dati istinite, tačne i potpune kontaktne podatke o sebi. Učesnik je suglasan da ga Organizator kontaktira koristeći njegove kontaktne podatke. U slučaju nedostupnosti Učesnika iz bilo kojeg razloga, uključujući netačne podatke ili nemogućnost uspostavljanja kontakta, postupit će se u skladu s odredbom članka 8. Pravila.

**11. Otkazivanje**

Organizator zadržava pravo da prekine nagradnu igru u slučaju okolnosti za koje Organizator nije odgovoran, odnosno koje nije mogao spriječiti, otkloniti ili izbjeći, u kojem slučaju se oslobađa svih mogućih nastalih obveza prema učesniku. Organizator ne snosi nikakvu odgovornost zbog tehničkih problema ili grešaka u unosu podataka i drugih razloga koji ne ovise od Organizatora. Učesnik koji sudjeluje u nagradnoj igri prihvata prava i obveze ovih Pravila. Organizator zadržava pravo promjene Pravila uz prethodnu saglasnost Federalnog Ministarstva Finansija, o čemu će svi učesnici biti pravovremeno obaviješteni objavom u dnevnim novinama. Odluke Organizatora donesene prema Pravilima o provođenju nagradne igre konačne su i obavezujuće za sve učesnike. U slučaju spora između Organizatora i Sudionika nadležan je Općinski sud u Sarajevu.